
u larsing khongwir 

Kane ka long ka jingpyrshang barit jong u 
nongthoh ban iathuhkhana shaphang u Larsing, 
u samla uba la ai ha ngi ia ka jingrwai “Kw ialap 
i*U Jisu Khrist, Hale/uial”. La iohsngew ki jing- 
ialap shaphang ka kyrteng une u samla bunsien 
bunsien, hynrei ym tip satia kaei kaei ruh sha- 
phang jong u nalor kaba u la leit bad u la iap ha 
Ri Wales. 

Ha ine i kitab i barit, la pyrshang ban wad 
jingtip nangne nangtai; bad ka bakongsan tam na 
kaba la ioh jingtip ka long na ki Diary jong u 
kiba la thoh ha ka kot khubor kaba kyrteng U 
Nongkit Khubor ha ki snem 1894 bad 1895 bad 
na iwci i kitab ha ka ktien Phareng kaba kyrteng, 
U LA RSING Evangelist from Khasi Hills, ba la 
thoh da u Sahep John Hughes Morris, Liverpool, 
naduh ka snem 1912. 

U nongthoh u la pyrkhat ban thoh ia ine i 
kitab na ka bynta ki khynnah, ha ka banyngkong. 
Ynda u la sdang, u shem ba kan don shibun ka 
jingduhnong ia ki nongpule kiba la san, lada leh 
kumta. Kumta la thoh ia ka ha kane ka dur ban 
iaioh jingmyntoi lang bad khynnah bad rangbah. 


Dated Warphlang, Shillong. T. Rodborne 
June 28, 1981. 




U Larsing Khongwir 

1. KA IlNG KA SEM JONG U 

U LARSING KHONGWIR u la mih na ka 
ling badonburom surom ka slinong Mawsmai 
kaba jingai tang kuraba ar mail na Nongsawlia, 
Sohra, ha ka lynti bah kaba leit na Sohra sha 
Thana-Majai. Ha ka por u Larsing, ka shnong 
Mawsmai ka la long k a shnong ka baheh kaba 
don kumba 100 ling; hynrei mynta ka la kylla rit 
shibun namar ka jingkynriah shong ki briew. 

Ngim don jingtip ia ki kyrteng u kpa bad ka 
kmie jong u. U iadon arngut shipara; ia uta a 
para jong u ruh ngim tip ei ei kumno uman u 
long. Kat na kaba u iathuh hi u La/sing, la 
kha ia u lehse ha ka snem 1838. U kni trai jong 
u uba kyrteng u Rajimon u la long u rangbah 
shnong jong ka shnong Mawsmai. Ki ong ba u 
long u briew uba jrong ka rynieng bad uba doh- 
ksah bha ka met ka phad. Ha ka dorbar shnong, 
u kyrhuh kum u khla : ualor ka rynieng ryniot, ka 
kyrdan ha shnong ha thaw, u long u bakhraw ka 
nia ka jutang. Nalor katne ka burom bad ka 
kyrdan jong u, u long ruh u nongshat nongkheifi 
uba pawnam ha kito ki sngi. 

U Larsing u la mih na kum kata ka ling. Ka 
dei ka ling kaba la fliew burom baroh ka shnong 
ka thaw. Kum u khun nyngkong jong ka kmie 

u kpa, bad u pyrsa rangbah jong u kfii badonbu- 
rom jong ka shnong ka thaw, u la long u khun ba 
la buh jingkyrmen ia ka long rangbah rangsan ha 
kaba lashai lashisngi. 

Ki Nong Mawsmai ki babun, ha ki por barim, 
ki la long k? nongbylla bad ki nongkitnong; byn- 
rei ki kmie ki kpa jong u Larsing ki la long ki 
nongkhali. U kpa jong a u long uba iaid arsut 
artet iaka lynti sha Shilot bad Shatok lajan man 
ka por. Ka kam khaii ba kongsan ka long ia u 
phan ha ka por lyiur bad u sohfiiamtra ha ka por 
tlang. I kmie jong u pat 1 don la ka kam khaii 
kha tyrkhong. I ju iaid ju ieng kylleng ki shnong 
hapoh Ri Khasi, wat shaduh Ri Synteng ruh bad 
la ka khoh kit kha tyrkhong. Kumta, ka iing ka 
sem u Larsing ka la long kawei hapdeng ki badon 
baem jong ka shnong Mawsmai. 

U kpa jong u Larsing u la iap noh haba u 
dang hynriew hynniew snem ka rta. Tang shu iap 
u kpa, I kmie jong u itn banse ban mih madan 
ban shimti ia ka kam ba u kpa ki khun u la ieh- 
noh. Ka la hap leit arsut artet sha Shilot bad 
Shatok ban bteng ia kata ka kam khaii pateng ba 
la pyniaid 1 kpa ki khun. Ynda 1 la trei katto 
katne por, ki khmat ba shalak jong ka ki la peit 
sha kaba kham jngai. Im shym la long kbim 
jingmut kum ki para shnong para thaw jong ka. 
La plie ia ka skul pule ha shnong, bad im shym 
khang ia la ki khun ban leit hikai pule kot. Ka 
iohi ba kane ka long kaba donkam eh ia kaba 
lashai lashisngi jong ki khun jong ka. 

Naduh shuwa ban iapu kpajong u Larsing, 
la plie ia ka skul pule ka banyngkong ha Maw- 
smai, imat ka dei ha ka snem 1842, bad la buh 
hikai ia u Larshai, u khynnah samla uba na Maw- 
smai hi uba u Sahep Jones u la hikai pynnang pule 
A-B. Hadien khyndiat bnai la buh sa uwei u 
nonghikai uba la mih na ka skul u Sahep Lewis 
uba la leit hikai ha Mawsmai uba kyrteng u 
Bonrai. U Larsing u la ioh leit skul thikna haba 
la hikai u Babu Bonrai bad u la ioh bud ruh ia la 
u Babu ha ka baleit sha iing u Sahep ha Nong- 
sawlia. U Larsing u la long u khynnah u bancp 
jingmut ba tang hapoh shisncm arsncm u la nang 
ban pule bad ban thoh. 

Ha ka snem 1849, haba u Larsing u dang 
long tang kumba khatwei snem ka rta, ka kmie 
jong u da ka jirgialam jingmut ki nongkhati 
dkhar, ka la kut jingmut ban leit shaduh Calcutta 
ban leit khaii, tip ha ka mar aiu, ym tip, ka lah 
ban long ban kit phan shata bad wan rah pat da 
kiwei kiwei ki mar ban wan die ha la ka ri. 
Haba ka la khreh ban leit, ka la pyrkhat shaphang 
u Larsing kumno kan leh. Ka sngewthuh ba ka 
jinglcit jong ka sha Calcutta kan shim por bun 
taiew h- duh ba kan wan poi shnong. Ka tip ba 
lada kan iehnoh ia u ha u Rajimon bad ha ka 
kmiesan jong u kin ym phah shuh ia u ban leit 
skul. Ka la leit sha Sohra sha I Mem Lewis 
ban kyrpad ba In sngewbha ban khot ia u Lar- 
sing ban shong ban sah bad ki. Ka la iathuh 
nadong sha dong shaphang ia lade bad ka jing- 
thmu jong ka. Ka la iathuh shaphang la ka iing 

lea sem ba ka long ka badonburom ha shnong ha 
thaw. Ka la iathuh ba lada I mem in khot ia u 
khun jong ka kin sa ioh lynti kham bha ban 
pyniaid shaphrang ia ka jingthmu jong ki shaphang 
ka skul bad shaphang ka niam. Ka la kren Iut 
bad batai Iut shaphang ki jingthmu jong ka baroh. 
Ka la jia ba haduh katta ka la iasaid bad I Mem 
Lewis, I mem i ong, “Ngam lah shuh ban pdiang 
iano iano.” Da ka jingsngewsih ka bakhraw ka 
kmie u Larsing ka la leit phai da ka jingsngewdiaw 
mynsiem bymlah ong. Ban pep na ka baleit 
Calcutta kam lah shuh; ha ka lingbymbanse ka la 
khreh la khrum; ka la lum la lang ia ka spah ka 
phew bad ka la leit pan ram ruh naki briew ban 
pynbiang ia ka jingleit jong ka. Ha ka jingbym- 
banse ka la iehnoh ia u Larsing ha ka jingpeit 
jingkhmih ka kmie san bad u kni jong u. 

Ka kmie jong u Larsing ka mih na shnong 
ryngkat bad ka jingsngew phubmat phuhmut ban 
ioh ei ei ka burom bad ka spah kaba kham khraw 
ynda ka wan phai na Calcutta. Ka jingiathuh- 
khaua shaphang jong ka ka la long ka basngewsih 
katta katta. Ka dei ma ka ka kynthei Khasi 
kaba nyngkong eh kaba la poi sha Calcutta. Ki 
khar Bengali kiba shalak ha ka kam khaii pateng, 
ki la khroh ia ka, ka briew ka babieit bad ka 
bashida, bad da ka jingshetkylla jong ki ka la 
duh lut ia ka spah ka phew baroh katba ka don; 
ka la shu lah tang ban wan phai ka mot thy Hi. 
Ka la leit ha ka jingsngewbha hynrei mynta ka 
wan phai ka briew kaba la pait dohnud. Nalor 
ka jingduh bad ka jingsngewlehrain, kine ki ram 

rynjain ka kit kiba kam sngewlah sievv shuh ia ki. 
Ka ia shu trei iamrem bad rem kynrad ia ka kam 
rit kam ria kaba la ju trei mynshuwa; ka brtew te 
kam ibynriew shuh. Ki nongshahram ki la leit 
sha kabadki tim. krenbein bad ka byrngem byrsit 
ba kin shu shoh ia ka. Ka jingkutjong ka ka 
long ba la shem ia ka met iap jong ka ha irai riat, 
ym tip ia kaduw balei ka la iap, pyniap ki briew 
ne nohiap ia lade. 


2 U LARSING KUM U KHYNNAH. 

Haba ka kmie jong u Larsing ka la leit sha 
Calcutta, ka la iehnoh ia u Larsing khunswet ban 
leit shong bad I kmeisan jong u ibym shym la 
sumar hok ia u. Kata ka kmeisan ka la ai bam 
ai dih ia u kumba shu bret — kam don jingieit ia 
u Larsing, — ka niew ia u u khun runar bad u 
khun tamsneng namar u leit ialang bad u Babu 
Bonrai U ju leit skul tuh mynstep bad u ju ialang 
lok ban iaieit shane shatai bad u babu. U Bon- 
rai u long u briew u basian bad u banang bha 
ka ktien ka thylliej ban pynsngewbha ia ki khyn- 
nah bad ban iadei bad ki riewshong. Ka kmiesan 
bad u kni iong u Larsing kim lah shuh ban sneng 
ban kraw ia u ba un ym leit skul shuh; ka myn- 
siem u Larsing ka la pluh da ka jingthrang ka 
jingsliang ba un nang bha ha ka pule kot. Ka 
la jia, haba ki iohi ba kim lah khang shuh ia u 
ki la beh noh syndon ia u na ling, — kim ai bam ai 
dih shuh ki la beh jyndat ia u kum ia miaw ia 
ksew. 

Mynta u Larsing u don ha ka pyrthei kaba 
khlem kmie khlem kpa, khlem kur khlem jait, 
shano un leit ? Ka dohnud bad ka mysniem jong 
u ka la angnud lypa naduh mynshuwa ban ioh 
leit skul ha Nongsawlia hapoh u Sahep bad 1 
mem Lewis. Haba la beh ia u na ling kumta, u 
la phai dohiap la ka khmat sha Sohra ban leit 
iam leit ud ha u Sahep bad [ mcm ba kin ai jaka 
rieh ia u. U la leit la ka leit khlem da tip aiu 
un ong bad aiu un kren. Ynda u la poi ha iing 
u Sahep, um nang ban tied ia ka jingkhang ban 
khot briew ban plie ia u ba un rung. U la shu 
iaid sharum shaneng ha baranda u Sahep, u khyn- 
nah uba dap da ka jingsngewsih hapdeng ka 
lyngngoh lyngngairi. Hadien katto katne por, 
u Sahep u la iohi ia u, u la plie ia ka jingkhang. 
La kylli ia uu kwah aiu. U khynnah Larsing, 
shuwa ba un kren, u la dap ki ummat u la phai- 
dien ia u Sahep bad u kren iaiam u ong ba u la 
shah beh na iing. U sahep u la khot lang ia I 
mem. Hakhmat jong ki u Larsing u la iathuh, 
ryngkat ka baiam, aiu ka la jia ia u ha Mawsmai. 
Haba u Sahep bad I Mem ki la iohsngew ia ka 
jingiathuh jong u bad ba un ym leit shuh sha 
shnong, hynrei un shong noh bad ki, kim nang 
kren briew shuh ma ki ruh. Da ka jingsngewlem 
bad ka jingisynei ki la bat noh ia u ha iing, kin 
khmih aiu lah ban leh na ka bynta jong u. Ki 
sngew eh ban khot namar ki la don lupa arngut 
ki khynnah khunswet kiba ki la ri bad pyndon- 
kam ban hikai ia ki kum ki nongsumar iing. 
Ka rai ka jong u Sahep bad I Mem Lewis ka long 
ba kin bat bad kin pvndonkam ia u ha ki kam ‘iing 

shetja. Haba u Larsing u la shong katto katne 
sngi, ki shem ia u khynnah uba kohnguh bad uba 
tipsngi; u long ruh u basmat basting naduh ka 
trei ka ktah haduh ka pule kot puleslu;u long 
ruh uba smat eh ia ki jingiaseng; katba nang slem 
ba u sah, kaita ka jingsngew ieit jong ki ia u ka 
nang khraw. Tang hadien khyndiat por, u Sahep 
bad 1 Mem ki la pyndonkam ia u ha ki jait kam 
baroh kiba don ha ling ha sem, ha kompound 
bad ha ki jingtrei kam jong ki. 

Haba u Larsing u la sah katto katne bnai 
bad u Sahep, u la minot bha ia ka kam pule kot 
bad leit jingiaseng. U la sngewtynnat eh ia ki 
jingiaseng pynpaw klas. Kaba la pynshon jingmut 
jur eh ia u haba u kit sha kinc ki klas pynpaw 
ka long shaphang ka jinglong U Blei bad sha- 
phang ka Sngi Bishar. IJ la pynpaw ia lade ba u 
kwah ban long kristan noh. Hadien ba la tynjuh 
jingmut bha ia u, la u dang khynnah hapdeng 
11 bad 12 snem ka rta ki la pdiang ia u sha ka 
balang ha Nongsawlia ha ka 1 1 tarik u bnai July 
1849. Ka jingiathuhkhana ka ong, ba kaba la 
pynkylla ka bamut ia u ka la long ka jingbatai 
ha ka klas pynpaw shaphang ka jingshyrkhei jong 
ka sngi bishar ha ka sngi khatduh. U Larsing 
u la shitom jingmut shaphang ki ktien “Thang 
ha ka ding bym ju lip*’, haduh ba um iohthiah 
suk shuh bun sngi bad bun miet. Khatduh u ong, 
“Haba nga la iohi ba kata ka por, ba ngam lah 
ban ieng ha kata ka Sngi Bishar shabar jong U 
Khrist, nga la jam shi jam bad nga la ieng skhem 
halor U Mawsiang Uba na mynhyndai”. 

Haba la pdiang ia u sha ka balang, u la 
kwah eh ban ioh jingbaptis; hynrei la pynslem 
haduh ba kan da ioh suhthied bha ka jingngeit 
jong u. La pynbeil ba un leit shah pynbaptis ha 
ka lingmane ba la dang shu tei thymmai ha Sheila 
ryngkat bad laingut kiwei pat ki rang bah — u 
Laithat ( K.pa u Donrai), u Dorji (kpa u Nasing) 
bad u Babon. La pyndep 1 a ka jingpynbaptis 
hakaka5taiik October, 185! ha ka jingiaseng 
kaba bun briew, ha kaba ki la iawan ruh shibun 
ki briew bym pat long khristan ban iakhmihkai. 
Uwei na ki rangbah bymlong khristan uba kyr- 
teng u Laitmiet na ka shnong Nongkroh, u tym- 
men uba la 70 snem ka rta, uba la leit iohi ia 
kane ka jingiaseng pynbaptis ha Shelia u la shoh 
jingmut haduh katta katta ba naduh kata u la 
kut jingmut ban long khristan noh. 

U Rew. William Lewis u la thoh kumne ha 
ka report jong u shaphang u Larsing ha kata ka 
jingiaseng ha Shelia : “U la kren lyngkot bad 
khia mynsiem ha kane ka lukom: ‘ka dei kane 
ka ktien kaba h pynkynduh ia nga, bad kaba la 
pynthar ia ka jingiatiplem jong nga: kumba la 
lum bad la thang ia u stait, kumta, ter ter. Dei 
kane ka ktien kaba la pynkyndit ia nga bad kaba 
la pynlong ia nga ba ngan wad ia ka lynti jong ka 
jingim ka babymjukut . Nga iohi ba ka pop ka 
long ka jingsniew ka bakhraw hakhmat U Blei, 
namar ka bainong jong ka ka long ka basngew- 
shyrkhei. Nga la shem ruh ba tang U Khrist Uba 
lah ban pyllait im ia nga bad nga ngeit ha U. Phi 
tip ba ki Khasi haba ki kren shaphang kaei kaei 



9 


kaba ki da ngcit skhem ki ju ong, ‘Ngan ngam 
bad kane’. Knmta, nga ruh nga ong mynta, 
‘Ngan ngan ha ka bangeit ha U Trai”, 

U Larsing u la jialong u samla ka kti kamon 
jong u Sahep William Lewis. U la don bad u ha 
kti ha kjat, u la trei naphang haphang katba don- 
kam ia ki kam ling kam sem. Ha ki por ba lait, 
haba u leit shano shano um sngewlehrain ban 
phla ia la ka jingngcit khristan jongu. U don ka 
ktien ka bajem bad ka bashynroin riap, u Sahep 
kat sha ba u leit shang shnong shano shano u 
ialam ryngkat ryngkat ia u. bm shym la shu bud 
ia u Sahep, hynrei u ialap ruh katba u don ktien 
u don buit. Haba ki poi sha kano kano ka 
shnong, dei u Larsing uba leit wer briew sha ki 
jaka ialap u Sahep. Ka rukom ialap jong u ka 
lone ban leit wer ia ki briew ban wan .sngap ia u 
Sahep, u ju ong, “Wan ban sngap ia u Sahep! 
Ka myntoi ia phi ban iohsngew ! u don ki khubor 
kiba sngewtynnat katta katta ban iathuhkhana.” 

Ka la don tang kawei ka jingjia kaba u Sahep 
Lewis u la sngewsih ia u Larsing. Haba ka kmie 
u Larsing ka la iap, ki nongshah ram jong ka ki 
la leit ha u Larsing ban dawa ba un siew ma u 
ia ka ram ka kmie jong u ba ka la shim ha ka por 
ba ka la leit sha dkhar. Ki la kren ha u da ki 
ktien ki bakhor ryngkat ka byrngem byrsit, haduh 
ba u Larsing u la kohnguh ba un siew, tang ba un 
siew khyndiat khyndiat. Haba u Sahep u la tip 
ia kata, u la sngewsih ia u Larsing ba u leit kular 
bieit ia kaba kum kata. U Larsing u la bat ia la ka 

ktien, u la siew khyndiat khyndiat haba u ioh 
jingai na ka bynta ka kam ka jingshakri jong u. 
Ym don jingtip la u la pynkhuid lut ne em ia kata 
ka ram haba u la leit Bilat noh. 

3. U LARSING KHONGWIR KIM l 
SAMLA NONGIALAP 

Haba u Larsing u la dap kumba 15-16 snem 
ka rta, u Sahep William Lewis u la phah ia u sha 
Sheila ban leit ialap bad khmih artat ia ki laitylli 
ki skul kiba la don hangne (ha Sheila, Nongkroh 
bad Nongwar). Hadien khyndiat bnai ula leitphai 
sha Sohra. U dang donkam shibun ban shah 
hikai bad pynbit ha ka kam kaba don ia u sha 
khmat. Haba u la dap 17 snem ka rta, ha ka 
snem 1855, ka Balangha Nongsawlia ka la thung 
ne pynkyrpang ia u kum u Ebanjelis. Ym pat 
don Presbytery ne Assembly ne jingbuh kyrdan 
Ebanjelist ha kata ka por. Nadong shadong ka 
la long hapoh ka jingpyniaid bad ka jingpynbeit u 
Sahep Missionary, u paidbah ions ka balang u 
shu mynjur beit. 

U Larsing u la pynlut ia ki snem 1 854-55 ha 
kaba pule bad kaba leit ialap kylleng ki shnong 
kiba hapoh ka Distrik Sohra bad Distrik Shelia. 
Kat sha ba u leit ki briew ki sngewbha eh ia u 
U long u samla uba pliah ktien, bad hangno 
hangno ba u poi ym ju don kiba kyntait ia u 
ban khot sha la ling ban sah miet. Haba u kren, 
ki ktien jong u ki shu tuid kum ka um. Haba ki 
briew ki wan sngap ia ki jingkren jong u, ki jaw 

ki ummat na ki khmat jong ki bad bangeit bad 
bympat ngeit. Hapdeng ki khubor kiba u bang 
ch ban ialap ki long kmc: “Balei ba phin shu 
iap?” ‘*Peii sha U Jisu”. “Naba U Blei U la ieit 
katta katta ia ka pyrthei “Ha khmih U khun- 
langbrot jong U Blci V ba kil noh ia ka pop ka 
pyrthei”. “Wat kynshew ia lade ka spah ha kane 
ka khyndew’’ bad kiwei kiwei. 

U Sahep William Lewis u thoh kumnc sha- 
phang u Larsing haba u leit na kawei ka shnong 
sha kawei pat: “ujumih noh na jaka mission 
bunsicn hapdeng u 1 .pbah lapsan bad ka enong 
erngit. Ki jainkup jainphong jong u ki la long 
ki jaifi sala ki balieh L) don tang kawei ka 
sopti poh, bad ka jaifiboh kaba tang ha khohsicw 
bad halor ka khlichka juifispong, kiba u sait ha 
ki wah haba u sum arlat: urn ju don jnti ban 
phong haba u leit shano sha no, u don kawei ka 
pla snieh, bad kawei ka iadep, kawei u king sha 
kamon kawei sha kad : ang. Ha kawei u thep ki 
jam pli haba u poi ha shnong bricw r bad ki kot ki 
sla katba u don, bad ha kawei pat u thep kwai 
thep tyrnpew bad u tang duma, shulim bad u noi. 
U don iwci i tyndong ba u thep shun, iwei iba u 
thep duma dih bad iwei iba u thep u mawshamok 
bad i kyr.phad haba u sliew ding ne dih duma. 
U kicng a tylli ki trap kawei sha kamon bad 
kawei sha kadiang ban da na u slap, bad u kit la 
ka knup bah kat sha ba u leit.” 

4. U LARSING KUM U NONGRWAT 
SYNTIAT RI. 

Ha ka snem 1855, u Larsing u la ioh pang 
ka bajur. U la donkam banthiah pang haduh 
san bnai. Haba u la koit, u Sahep Lewis u la 
phab ia u ban leit rwat syntiat ia ki shnong jong 
ka dong Sepngi ka Ri Khasi. Ha u bnai Novem- 
ber kata ka snem, u Larsing u la mih na Sohra 
bad u la thew beit ban leit sha ka shnong 
Mawnai. 

Balei ba u Larsing u la leit beit sha Mawnai ? 
Hangne u shong u Jidor Singh Syiem Khatsaw- 
phra uba la iaithuh ithaw bha bad u Sahep Lewis. 
Kata ka la jia namaru syiem u ju leit sha Sohra 
na ka bynta ki kam hima sima, bad bangtau 
leit iohi ia ki khynnah Sohra ba ki ianang pule 
kot. Naduh ka snem 1853, u syiem u la pan 
skul ha shnong jong u na u Sahep. Ka skul hikai 
ka la don ha Mawnai naduh kata ka snem. 
Kumta, u Sahep Lewis u la niew ba ka shnong 
Mawnai ka dci ban long ka shnong pdeng jong 
ka Ri Khasi shaphang Sepngi. 

Ha ka 23 tarik u bnai November 1855, u 
Larsing u la mih na ka shnog Mawnai, u da thew 
beit la ka khmat shaphang shathie u la poi ha 
Myriaw. Haba u la poi sha Myriaw u la mih 
nangta dang step bad u la leit poi sha Rambrai. 
Na Rambrai u la phai sha Urn saw bad nangta ha 
ka 26 tarik u la poi ha Markasa. Haba u la mih 
noh janmiet na Markasa, namar ki jingbakla lynti, 
u la hap sahmiet ha Lawrapha kaba don tang 

8 iing. Nangne u la mih bad u la iaid lyngba ia 
ka shnong Umiyap bad u la poi janmiet ha Nong- 
stoin. 

Ha kane ka jingleit rwat syntiat shnong, u 
Larsing u la wad ban leit sah bad ki syiem hima; 
namar nangta u lah ban ioh jingtip ia ki briew 
bad ki shnong ki thaw. Ha kane ka rukom, u 
la leit sha Mawnai ka shnong u Syiew Khatsaw- 
phra; nangta u la leit sha Myriaw ka shnong ba 
shong u Syiem Myriaw; nangta u la leit poi sha u 
syiem Rambrai bad nangta u la thew beit ban poi 
sha u Syiem Nongstoin, uba kharn donnam ha 
kito ki sngi. 

Ha ka jingiaid jong u na Mawnai sha Nong- 
stoin u la iaid lyngba ia ki bun tylli ki shong. 
Haba u poi hangno hangno u da kylli u da tohkit 
ki don katno i'ing khnang ban antad ia' ka jingheh 
bad jingrit ka shnong uba un leit ai report ha u 
Sahep Lewis. Kum ka nuksa u report kumne — 
Myriaw : ka don arlynnong marshiliang lum, ka 
don 80 iing. Rambrai ka don tang 20 ting. Um- 
saw 20 i’ing; Markasa 40 iing; Umiyap 50 iing; 
bad Nongstoin 100 ling bad kumta ter ter. 

Ha shnong Nongstoin u Larsing u la sah bad 
u Don Raja, u syiem ka hima. Une u syiem u la 
bat ia u kumba ar taiew U syiem bad la ki khun 
bad kiwei kiwei ki khynnah ki ialeit hikai pule 
kot man ka sngi ym duna ia 15 ngut ha ka shisngi. 
Haba u Larsing u la ioh shithi na u Sahep Lewis 
ba u dei ban leit phai noh sha Sohra, u syiem ti la 

bitar bad urn kren shuh ia u Larsing namar um 
treh ban sah ban hikai ia ki haduh ba kin da 
nang pule. 

Thang shu ioh ia ka shilhi na u Sahep Lewis 
ha ka 10 l irik December 1855, ha kajuh hi ka sngi 
u la mih iu Nongstoin ban wan phai sha Sohra. 
U la sahmiet ha shnong Ksew; nangta u la mih 
dang step u la laid lyngba ka Kyushi, Nongsidong, 
ki lum Mawiang bad him hima Syiemiong u la 
sahmiet ha Bynther. Ha ka 1 2 tarik December u 
la mih na Bynther lyngba ka Sangshong bad ka 
Mawlong. u la sahmiet ha Mawbehlarkhar. 
Nangta 13 tarik dang v tcp u la mih bad u la poi 
ha Sohra por < hi teng sngi ; u dang ioh jingiaseng 
baroh arsien, ka dei ka Sngi LI Blei. 

Ka jing/eit jing/eit kaba arsien. 

U Larsing u la ioh shongsngi tang ha ka 14 
tarik December 1855; ha ka 15 tarik u la mih na 
Sohra ban leit biang sha Nongstoin. U la sah- 
miet ha Mawbehlarkhar, bad ha kane ka jingleit 
u la laid lyngba ia kine ki shnong: Nonglwai 
bad sahmiet ha Lyngiong; 16 tarik u la iaid lyngba 
ia ki shnong Pamsanngut, Umlangmar, Lawkhla, 
Sohphoh sha Mawiang (lehse Rngikseh mynta); 
17 tarik lyngba ka Pariong, Umkrem, Laitkseh, 
Mawkaton shaduh Nongstoin. U la shongsngi ha 
Nongstoin ha ka 18 tank; 19 tarik lyngba ka 
Marskuin, Kangblang, Mawsynrap, Marngor, 
Mawsnw, Phudjali sha Marshyllong; 20 tarik 
shi Mawsynram shaduh Mawlyngbna (Lawbah); 

21 tarik u kylla urtet sha Rangmaw bad 22 tarik 
u la poi ha ki nongrit tham Mawkyrwat. Hangne 
u la sah khyndiat sngi bad u la iohi ia kinc ki 
shnong da kaba lcit ne da kaba jngoh na kliar 
ki lum: Jakren, Sakwang, Marshillong, Sngimaw- 
Icifi, Nongsyurih, Nonglyngkien, Phudjali, Ma- 
ranglang, Sohkhyllam, Nonglang, Mawkroh bad 
Rangthong. Naduh Mawkyrwat u la leit pliai 
noh sha Sohra . 

Kiba tip shaphang kitei ki shnong baroh ki 
lah ban puson huduh katno ka bor jingkhlain ha 
ka met bad ka mynsiem u la long u Larsing uba 
dang 17 snem ha kane ka por. Man ka shnong 
ha kaba u sah, uialap shaphang u Sahep William 
Lewis bad ka kam pule kot. U hikai ia ki briew 
ba kin duwai ha U Blei, namar ki Khasi paidbah 
kim ju nang ban duwai. Haba u poi ha ki lew 
u pyndonkam ia ka jingialap shaphang U Blei. U 
la long u khristan uba nyngkong tani uba la 
pynsngew ia ka Gospel shaphang U Jisu Khrist 
ha kitei ki shnong phang Sepsngi ka ri Khasi 


5. U LARSING KUM IJ EBANJELIST 
HA RI JAINTIA 

Ha ka snem 1 854 u Sahep Lewis u la phah 
ia u Luh ban leit trei ia ka kam hikai skul bad 
kam ialap ha Jowai. Haba u Luh u la sah shi- 
snem tam, u la shitom bad met bad mynsiem. 
Na ka liang ka met urn shym long uba koft ba 
khiah bha. Na ka liang ka mynsiem pat urn don 

kajingsuk namar ka shnong ka thaw Jowai ka 
don hapdeng ka jingkulmar ka bakhraw. Tang 
shu sdang dum ki briew kim nud shuh ban mih 
shabar namar ki bun than ki nongtuh, ki nong- 
buaid kiad bad ki nongiakhalai. Ka jingkyrhuh 
kinc ki riewsniew kaba man ka. miet ka la Jong 
ka basngewshyrkhei. Hapoh ka snem 1855, ha- 
duh 30 tylli ki iing la thang U Luh bad la ki 
katto katne ki lok ki la shong syier lynter. Ka 
jingbyrngem byrsit jong kinc* ki riewsniew ia u 
nonghikai bad ia ka skul ka la long kaba sngew- 
shyrkhei. 

Hapdeng kata ka jinglong jong ka shnong 
Jowai, la phah ia u Larsing ban leit pynshngain 
bad iarap lem ia u Lull. Hapdeng ki nongshun 
ki babun ha Jowai, u Luh u leit phai noh sha 
Sohra, la iehnoh ia u Larsing marwei ha Mission 
Compound ba un kit ia ka kam. Hadien khyn- 
diat taiew ba u la trei ha Jowai, la ioh ban pdiang 
sha ka balang 13 ngut. Hapdeng kita ki 13 ngut 
uwei u la long u lyngdoh uba kyrteng u Hat, u 
briew uba dih buaid lynter Ka la shim por ia u 
Larsing haduh 4 bnai ban ialeh bad u Hat ba un 
jop ia ka jingmlien dih kiad jong u. La ai bujli 
ia u ba un dih da u duma ha ka jaka ka kiad. 
Iwei pat i kynthei iba la pyniasoh sha ka 
balang i dei i Synshar. La pynbaphlis ia kita ki 
khristan kiba nyngkong baroh 13 ngut ha ka 9 
tarik December 1856. 

Ha ka jingtrei jong u kum u nonghikai bad 
u nongialap, haba u ioh por mynsngi, u Larsing u 

maramot bad u shna thymmai ia ki ling hapoh 
jaka mishon. Dei ma u uba la shna nyngkong 
ia ki atoskhana sliwding bad shet jingshet ha 
Jowai, bad ban thang da u dewiong. 

Ka jinghikai skul ha kito ki sngi kiba nyng- 
kong kam long kum kaba mynta. Ka jinghikai 
ka la long kaba khlem por bad kaba ym dei tang 
ia ki khynnah hynrei ia ki samla bad ia ki tym- 
men ruh La hikai ia ki tang ban pule ia ka kot 
Jingiwai bad ia ka Baibl. U Larsing u pynlut ia 
ka por ka babun ha kaba ialap bad kaba leit 
jingleit. Haba u leit jingleit ha Ri Khasi u don 
de bad u nongsynran; hynrei ha Ri Jaintia u iaid 
marwei marwei, na kawei ka shnong sha kawei 
pat. 


U Larsing um ju kheifi ia u slap ne ka eriong, 
ia u thah ne ka jingthang ka sngi, haba u leit 
shano shano. Um ju sah slem ha kano kano ka 
shong. U ialap ia ki briew ba kin iehnoh noh ka 
bamane ksuid bad ba kin phai sha U Blei. Haba 
u poi ha kano kano ka shnong um ju shem shitom 
ban ioh lingbasa. Kat kiba la pdiang ia u sha la 
ling kirn ju shim baibam baisa. Haba u iaid 
kylleng ia ka ri Jaintia da kaba shitom ki iasngew- 
thuh ban iakren; hynrei la katta ruh, ka jingjem 
ktien bad ka jingpnah ktien u Larsing ka la pyn- 
sngewbha ia ki briew ha man ki shnong ba u la 
poi. 


Khmih ia u Larsing, marwei marwei u iaid, 
u kit bad la ki artylli ki pla — ka pla snieh bad 

ka pla ierong, u kieng de anylli ki trap bad u kit 
bad la ka knup, u iaid marwei lyngba ia ki lynti 
khlaw bad lyngba ia ki riat ia ki ram; u rwai bad 
u siaw hateng hateng. Ka khmat jong u ka long 
kaba phub sngewbha sngewkmen lynter. Haba 
u poi ha ki shnong, ki khynnah bad ki tymmen 
ki leit lum leit lang hajan jong u ban sngap ia k 
jingrwai ki jingkynud jong u. Hapdeng ki iing- 
ialap kiba kongsan jong u kaba kongsan ka long 
ba kin nang ban pule bad ban thoh. Ha man ka 
ling ba u sahmiet u ju hikai ba kin nang ban duwai 
ha U Blei uba long U Trai Nongthaw h'ongbuh, 
ba kin iehnoh noh ia ka jingmane ksuid 

Hapdeng ki babun ki shnong ba u la rung, 
kine ki long kiba kongsan, ha kiba katto katne 
na ki, u la sah palat ia ka shisngi. Ki lah ban 
don ki shnong kiba u la leit arsien laisien; namar 
la fiiew ia u ba u la bet ia u symbai ka Gospel, 
uba la suhthied ruh ha Shangpung, ha Nongbah, 
ha Kyrwen, bad ha Lamin ruh. U la leit poi 
shaduh Jaintiapur, nangta u la wan phai sha 
Jowai lyngba ka Lamin. Ha ka bakut ka snem 
1856 u la leit phai noh sha Sohra. 


6 KA JINGPYNIATHOHSHONGKUR1M 
U LARSING 

Haba u Larsing u dang don ha Jowai ha ka 
snem 1856, u dang long u samla uba 18 snem ka 
rta. Ha kaneka snem u la pyniathoh kurim ia u 
Hat bad I Synshar Shallam, arngut ki men kpa 

men kmie na ki 13 ngut ki khristan kiba nyng- 
kong ha Jowai Ym pat don rule ym pal don aifi 
ha kata ka por shaphang ka rukom pynthoh 
shongkurim. W..t ka Indian Christian Marriage 
Act ka dang mih haduh ka snem 1872 Ha ka 
bapynkyntang ia ka jingiathoh kurim u Hat bad 
I Synshar, u Larsing u thoh kumnc sha u Sahep 
William Lewis: — 

“Ha ka sngi shongkurim jong ki nga la phah 
ieng ia ki ha khmat jong nga, bad la khot ruh ia 
u Riang b id ka tnga jong u ba kin iaieng lang ha 
svndah jong ki Te nga la kren ia ki ha kane ka 
rukom, namar ngam don rule don aifi ei ei ban 
bud ia ki. Nga ia sdang kurrine: Ki riewstad ki 
oag ba don laitylli ki lingjia kiba jia ha ka his- 
tory jong uwei pa uwei u briew ; nyngkong ka 
jingkht ia u; ka baar ka dei ka jingshongkurim 
jong u: bad ka balai k i dci ka jingiap jong u. 
Kine ki briew baroh arngut ki la poi mynta ha ka 
kyrdan ka baar, kaba long ka badonburom, ba 
la buh da u Badonbor baroh shen shen haba la 
thaw ia u briew. 

“Bad U Trai U ba U Blei U la ong ruh, ym bit ba 
uta u briew un sah marwei ; Ngan thaw ia uka nong - 
sumar lent ka babiang . Te V Trai Uba U Blei U 
la pynlong ia ka briew, na kata ka shyieng krung ia 
kaba U la lah shim na uta u briew, bad U la wallam 
ia ka ha uta u briew . . . Namarkata keiH u briew 
un iehnoh ia la u kpa bad ia la ka kmie, bad un 
iaineh bad la ka tnga: bad kin ialong ruh kawei 
ka doh" (Jen. 2: IS, 22, 24). Bad U Nongpynim 

basbun jong ngi U !a iiiewburom ia ka rub de 
haba U la iadou ryngkat ha kata ka jingshongku- 
rim kaba ha Kana Galilaia lem bad ki synran 
jong U, bad dei ma U Uba la leh ia ka kambah 
banyngkong jong U. Nga la pule luh na u 
Matthaios 19: 4, 6, 8 bad 9. “C 7 te U la iathuh 
bad U la ong, Phim shym la pule , ba Uta Uba !a 
thaw ia ki naduh ka bamynnyngkong L hi thaw 
sliynrang bad kynthei ia ki?. .. Kumta kim long 
arngut shuh, hynrei kawei ka doh. Namarkata, 
ia kaba U Blei U la pyniasoh lem, to u briew wat 
pyniakhlad .. U iathuh ha ki,u Moses namar ka 
dohnud runar jong phi u la shah ia phi ban pyllait. 
noh ia ki tnga jong phi , hynrei naduh ka bamyn- 
nyngkong kam shym la . long kumta. Nga ong 
ruh ha phi , ba uno uno ruh u ban pyllait noh ia ka 
tnga jong u, lymda tang na ka bynta ka baklim, 
bad un shougkurim ia kawei pat , u klim keih\ bad 
jar uba shongkurim bad kata ia kaba la pyllait noh , 
u klim keiii ** Wat pyrkhat, ko ki lok, ba kane ka 
jingshong kurim kan neh shaduh ka jingim ba- 
bymjukui; namar ha ka jingmihpat kin ym ia- 
shongkurim ne ia ai shongkurim. Ka ktien U 
Blei ka ong, “Naba ha kata ka jingmihpat kim 
iashongkurim kein, lymne iapynshong kurim, 
hynrei ki long kum ki Angel U Blei ha bneng” 
(Math.22:30) .u Paul, u shakri jong U r U la kren 
shaphang ka jingshongkurim kumne, kumba ngi 
shem ha ka 1 Kor. 7 : 2 bad 3 : “Hynrei namar & 
jingleh awria, to ai ba u briew baroh un ioh ia la 
kajong ka tnga, bad to ai ba ka briew baroh kan 
ioh ia la ujong u tnga. To ai ba u tnga un ai ha 
la ka tnga ia ka hok jong ka, bad kumjuh ruh 

kata ka tnga ia uta u tnga”. Nangta nga la pule 
na ka l Pet. 3: 1, 8, 9. “ Kumjuh , ko phi ki kyn- 
thei , to da pynkohnguh ia lade ha ki tnga la ki jong 
hi; ba lada kino kino ruh ki hymkohnguh ia ka 
Ktien U Blei, vn da ioh pynngeit ia ki ruh khlem 
kata ka ktien da kata ka jinglong jingim jong kita 
kikynthei... Te ha ka bawai noh, to da long 
baroh kiba iamut kajuh , kiba iashah lent, kiba 
iaieit kum shipara , kiba jemnud, kiba sngewrit: 
ym kiba leh markylliang ia ka basniew namar ka 
basniew , lane ia ka bakrenbeih namar ka bakren- 
beih; hynrei da kumwei keih, kiba kyrkhu ; haba 
tip ba sha kane la khot ia phi , ha phin da ioh ka 
jingkyrkhu'\ 

“Haba nga la dep kren ia kane baroh nga la 
ong ia ki ban iasnoh kti bad ba kin bud ia kine ki 
ktien jone nga: Nga u Hat, u briew bala tymmen, 
nga ie ; t ia ka Synshar Shallam, bad nga shim ia 
ka ban long ka tnga jong nga baroh shirta. Ha 
ka suk bad ka shitom, kan long ka tnga jong nga: 
la nga shem bha ne shem duk ha la ka jingim kan 
long ka jong nga : ngan sumar ia ka bad ri ia ka 
haba kine k*ei kiei baroh ki wan hap halor jong 
ka: Ngan pyntngen ia ka khnang ba kan sngew- 
kmen ha ka dohnud jong ka ; bad da kane ka 
jingiateh nga ai ha ka baroh katba ka dei ka jong 
nga. Mynta nga pyndeng ia kane ka sahti ha ka 
kti jong phi, hakhmat kine ki briew baroh kiba 
don hangne, kiba long ki sakhi hapdeng jong nga 
bad jong phi, ba yn ym don mano mano ruh u 
ban pyniakhlad ia nga bad ia phi hynrei tang U ’ 
Blei ha Uba ngi la smai ban aiti lut ia lade haduh 

ka jingiap. Ka tnga ruh ka la bud ia kine kijuh 
ki ktien hadien jong nga. Ha kata ka janrniet 
ngi la iabam ia ka jingkhawai ha ling skul.” 


La bull ia kane ka jingpynshone kurim u 
samla Larsing ban pyni haduh katno ka long ka 
jingstad ba riewblei jong u, war la u dang 18 snem 
ka rta. 


7. U LARSING K.UM U NONGSENG 
NONGRIM BALANG. 

Naduh ka Snem 1856, haba u Larsing u la 
trei kum u Noneialap ne Ebanjelist, bad haba u la 
don ha Jowai, u la sdang ia ka balang hangto da 
ki 13 ngut ki khristan balapynlum pynlang U la 
iohi ia ki soh nyngkong ka Gospel ha Shelia, 
Nongwar bad Nongkroh haba u la leit trei hangto 
katto karnc bnai ha ka snem 1854; hynrei ha 
Jowai, ka kam ban ialap ban bad seng nongrim ia 
ka balang ka la hap ha ki kti jong u. 

Naduh ba u la shim : a ka jingkitkhlieh ia ka 
kam, u la aiti lut ia lade bad met bad mynsiem, 
haduh ba u la lah ban pynlong balang ha Jowai 
da kita ki 13 ngut ki khristan ba nyngkong ba u 
la pynlum u la pynlang. U la bet ia u symbai ka 
Ktien U Ble ; ha ki shnong Shangpung, Nongbah, 
Sutnga bad Lamin, nalor kiwei kiwei. Ha ka 
snem 1857, u Sahep Lewis u la khot noh ia u ban 
leit phai sha Sohra. Naduh kane ka snem ka 
niam khristan ka la sdang ban iaid ha Ri Jaintia. 

Ngi shem na ki Statistics jong ka snem 1881, ki 
la don 13 tylli ki balang ha ka thain Jowai bad 
lai tylli ha ka thain Siiangpung. 

Ha u bnai March 1857, la phah biang ia u 
Larsing ban lcit trci ia ka kam ialap ha ka thain 
Shelia; U la sail hangto haduh bakui jong ka 
snem. Ka jingtrci jong u ka la long khamtam eh 
ha ki shnong Sheila, Nongwar bad Nongkroh ha 
kiba la don ki skul. 

Naduh u bnai December jong ka snem 1857 
la phah biang ia u ban leit ialap ha ki thaifi Ri 
Khasi Sepngi Ha kar.e ka por u la leit sah ha 
Mawnai kurr ba shisnem shiteng. U la plie ki 
skul ha Nongrmai, Mai rang, Laitdom bad Nong- 
thymmai; bid u la leit poi shaduh Mawdem; 
hynrei ym lah loh bricw ban phah hikai skul sha- 
duh shata tad haduh ka snem 1863. Ha Mawnai 
ka skul ka la don naduh ka snem 1853. La 1 
Ormai Syiem I la ngeit khristan, hynrei la pyn- 
baptis ia i haduh ka snem 1865 de u Sahep Tho- 
nm Jones II. Haduh kane ka snem 1865 ym ju 
iohsngew ba la don Snl cp Missionary uba la leit 
poishakine ki thaifi Khatsawphra bad Nongstoin ; 
u Ebanjelist Larsing u la trei kum u missionary 
ban ialap bad pynphriang ia ka Gospel. U 
Larsing um shym la seng ne thung balang hangno 
hangno; hynrei u la bet ia u symbii ka Gospel da 
lade bad lyngba ki skul. Ki Sahep Missionary 
kim ju don por ban leit jingleit sha kino kino ki 
shnong, ki bun kam palat ha Sohra. Ha ki snem 
ki babud, haba la kham iadon ki Sahep Missiona- 

ry, ki la ioh leit jingleit sha ki balang tang kumba 
shisier. shisnem haba donkum ban leit pyndep ia 
ki Sakramen. 

Ha ka snem 1859 ngi shem la phah biang ia 
u Larsing sha Jcwai. Ha kane ka sien ka baar 
u la sah kham slem, haduh kumba shisnem shi- 
teng. Ha kane ka jingsah jong u, u la nang 
pynskhem ia ka jingtrei bad la plie shuh shuh ki 
skul hikai pule. Kawei na kita ki skul ka la long 
ha Lamin. Ka long ka skul ka baar ba la plie 
haRijaintia: Ka skul Jowai la plie ha ka snem 
1854 bad ha Lamin pat la plie ha ka snem 1859. 

Ha ka synrai jong ka snem 1860, u la leit 
phai biang sha Sohra. 


8. U LARSING SHARI WALES. 

U Sahep William Lewis u la wan poi ha 
Sohra ha ka 2 tarik January 1843 bad u la sah 
lynter ha Sohra haduh 18 snem khlem leit 
shuti sha Bilat. u la pynlut ia ka por bad ai lut 
ia ka bor ha ka kam ban hikai ia ki khynnah bad 
samla ba kin nang ban pule bad ban leit ialap 
ia ka Gospel. U la pynlut ia ki sngi ia ki miet 
ha ka bathoh ia ki kot ki sla bad pynwan ia ka 
Baibl sha ka ktien Khasi La pynmih ia ka Gos- 
pel u Mathaios ka ka snem 1847 bad ia ki saw 
Gospel bad ki Kam ki Apostol ha ka snem 1856. 
Katba u Sahep u nang pynlut por bad ki khynnah 

shynrang I Men Lewis pat I ai la ka por bad bor 
ban hikai ia ki khynnah kynthei. Haba u.Larsing 
u la wan long khristan, u Sahep u la pyndonkam 
ia u kum la u nongkit ’tien syiem sba kylleng ka 
ri Khasi bad Jaintia. 

U Sahep William Lewis u la ai report bora- 
bor sha Ri Wales shaphang ka jingiaid shaphrang 
jong ka Mission ha Ri Khasi bad Jaintia. Nalor 
kata, ha ki shithi jong u kiba u la thoh sha ki 
Director bad kiwei kiwei ki lok, um ju pep ban 
iathuhkhana shaphang u Larsing bad ka jingtrei 
jong u. Na kawei ka snem sha kawei pat, ka 
jingsawa ka la her sha Ri Wales, Larsing shi Lar- 
sing la don napdeng ki Directors ka Mission 
na Ri Wales, kiba la sngewshitrhem haduh katta 
katta shaphang u Larsing bad ki la thoh shithi 
beit sha u. U Larsing ruh u la ioh ban thoh 
kylliang shibun ki shithi sha Ri Wales. Ha kane 
ka rukom. ki khristan ha Ri Wales kim sngewhun 
ban shu iohsngew tang ia ki khubor shaphang u 
Larsing, ki kwah ban da iohi ia u da la ki khmat. 
Ki thoh shithi kumta sha u Sahep William Lewis 
bad sha u Larsing kumjuh. Haba la don kajing- 
kwah iakynduh na baroh arliang, ki la poi sha ka 
rai ban khot sngewbha ia u Larsing ban leit sha 
Ri Bilat. Kumta, ka jingpynbeit ka bakhatduh 
ka long ba un leit ryngkat bad u Sahep Lewis 
bad I Mem haba kin leit shuti. U Larsing u la 
khmihlynti hir hir ba kan poi noh kata ka sngi ba 
un ialeit sha Ri Wales, la um shym la phohsniew 
ka ri ka long kaba kumno bad ka lynti ruh kaba 
kumei kaba u dei ban iaid. 

Baroh la ingut ki la mih na Sohra ha ka 16 
tarik u bnai December 1860 Haba ki la lamih 
ka la don kajingiaiam ka bynuip shuh, namar ki 
sngewthuh wer wer ba u Sahep bad I Mem kin 
ym wan phai shuh sha Ri Khasi. U Larsing ruh 
u la jrein ummat lang ha kata ka por, wai la ka 
dohnud jong u ka la her sha Ri Wales. Ngi lah 
ban sngewthuh shaphang ka jingkwah leit Bilat 
u Larsing na kine ki ktien kiba u la thoh sha 
Bilat sha ki Director ka Mission. “Nga don ka 
jingkwah ka bakhraw ban iohi ia phi, bad ban loh 
jingnang jingstad na phi, lada ka pynsngewbha 
ia U Blei ba ngan koit ngan khiah bad ngan 
khlaifl ruh ha ka lynti leit jingleit jong nga, kumta 
ba nga lah ban wan rah pat ia ka jingtip bad ka 
jingstad ban burom ia la U Nongthaw katba nga 
dang* im, bad da ka jingkyrkhu jong U ban 
pynphriang ia ka jingshai jong ka jingim ha kine 
ki Ri Lum Namarkata, to iasngewlem ia nga, 
nga kyrpad ia phi baroh, nga kyrpad ia phi baroh, 
nga kyrpad ia phi baroh, bad shah ia nga ba ngan 
wan sha England.” 

Ka long ka basngewtynnat ban iohsngew 
shaphang kane ka jingleit Bilat u Larsing naki 
jingiathuh jong u hi. U thoh kumne In ka Diary 
jong u : 

Hamar kaba 19 tank u nai Nohphrah 
(December) 1860. nna la mih nob na Ri War, 
Shelia sha Shatok halor i lieng kynda ki Sheila; 
ha kane ka s ngi nga la iaid paint noh ia ki pud 
ki jong ka ri ba la kha ia nga. Ha kane ka sngi 
ngam don satia khyndiat ruh ka jingsngewbha ba 

ngam lah ban iathuh shai ia la ki kynja baroh ba 
nga long u ban sa leit jingleit kumne.” Ki la 
sahmiet armiet ha Shatok ban iasyllok khatduh 
bad ki parabangeit kiba na Sheila kiba la leit on 
ia ki bad ia kiba la wan hiar na Sohra ruh ban 
iashem khatduh ha Shatok. Lehse ki la mih noh 
da ka lieng; kaba kham heh na Shatok ha ka 21 
tarik janmiel lane 22 tarik mynstep bad ki la poi 
ha Calcutta ha ka 8 tarik u bnai January 1861. 
Kane ka long ka jingiathuh hi jong u hadien ba 
ki la mih na Shatok: “Lai sngi hadien kane ba 
ngi la lah king na Shatok, nga la jah noh ia ka 
jingshynna ia ki lum ka ri jong nga. Hapdeng 
kine ki laisngi nga la sngewtyrkhong ha lade shi- 
bun eh ba nga iohi bad kynmaw ruh ia kito kiba 
shongtawiar ia ki Lum Khasi baroh sawdong, ba 
ki long ki babit ban ioh ia ka jingialap ka jing- 
pynim Ka mynsiem jong nga ruh mynkane, ka 
la tbeh noh ka jingduwai sha U Trai ka jingot 

•‘Hamar kaba 8 tarik u Kyllalyngkot (January) 
ngi la poi ha Calcutta; pat ha kaba 6 sngi u bnai 
Rymphang (6 tarik February), ngi la mih noh ua 
Calcutta bad ngi la kiew ruh ha ka liengbah; bad 
la ring ia ka da ka lieng tdem (steamer) sawsngi 
haduh ka Hedgrel. Hangne u pailot bad ka 
steamer ki la iebnoh ia m?i’\ 

Kane ka lieng jhad ba ki shong ka long kaba 
la shu pyniaid da ka jingbeh ka Iyer kum kaba u 
shong u Paul ba u leit kum u koidi sha Rom. 
Kane ka long ka jingiathuhkhana u Larsing sha- 
phang jong ka. Ka kyrteng jong ka ka dei ka 
BLENHEIM:— 

“Mynta nga long halor ka urn ka duriaw bah 
kaba jylliew bun spah pruh hapoh jong nga; nga 
nga shu irn nga shu shong halor k? lieng kaba 
don ki lama kiba itieng, kiba long kein kum ki 
thabniang bah. Da kine kein ba ka iaid kumba 
200 borlynti tam shisngi shimiet; ka tur pyrshah 
ia ki jingatphyllung, bad ka da suh bak bad ka 
da ot arliang ruli ia ka urn: ka long kein kaba 
itynnat maian shibun eh ia nga. Kita ki lam t ki 
long kein kumba 7 hali shu raian tyngrein halor 
ka duriaw bajlan: man la ka miet man la ka sngi 
ngam ngiah shuli ban khmih maian ia ki: kumta, 
katba nga nang pyrkhat, nga nang maian ia ka 
buit u briew; kumta, namar bym pyrkhat mynba 
nga la i ha Calcutta, ngam kyndit satia kumba 
nga long mynta. 

“Kane ka licng ka ngam sha uni jin khatar 
pruh shiteng, kaba ka kynjang jong ka ruh ka long 
katjuh kein Ka jingkit jong ka ka long 4,200 
mon; kata, ban'myn kheih ia ki tyllai bad ki lama 
bad ia ki 30 ngut ki nongleit jingieit ha ka dur- 
iaw, lem bad ki 40 ngut ki khynnah bad ki riew- 
lieng ruhde. Kumta ha ban da khein ia ka syn- 
duk jong ki, ka uni bad ka jingbam baroh, nga 
tharai ba kan long 5000 mon tam/’ 

Ngin iathuh sa ia kawei ka jingjia kaba 
la jia ia ki bad ia kata ka lieng halor duriaw 
haba ki lajan poi Bilat: 

“Ha ka Thursday 9 tarik u May l £61, ka 
’erbah ka la lap ia ngi. Mynta ka dumok bad 

ka kyan noh tc ka bymlah ong shuh. Ka kyn- 
ting, ka pynshad bad ka kynjut ia ka lieng shi- 
bun eh. Hangne mynta nga la shem ia kaba 
ki la ong ba ka ai kum ki lum, bad ba ka 
them ruh kum ki snuid ki jong ki lum bah. 
Hangne mynta la iohi ia ka bor ka jong ka 
duriaw! Lada ngi da lah kynduh bad kum kane 
ka Iyer ha ka Bay of Bengal nga ngcit kein ba 
kan da pynmatlieh khleng khleng ia nga; hynrei 
mynta ba nga la mlien, ngam tieng shuh, tang 
ba nga sngewbaiong ka khlieh ba ka kynting ia 
ka lieng bad ba ym neh ban ieng, ba shu kum 
phet tong tong shane, tong tong shawei. Kumta 
lada kane ka Iyer ka da neh tang lai sngi saw 
sngi, nga sngew kein ba kan pynpang. Kumta 
ha kata ka s.igi haba nga ialeh ban ieng halor 
jrona ka lieng shiphang arpbang ban- iohi ia ka 
bor ka duriaw, la nga khmih ia ka um ngam 
i shuh humba khih ka um ne ka duriaw, nga 
la i kein kumba khih ka pyrthei bad ki lum- 
bad ki madan jong ka baroh. Ka um bad ka 
Iyer ki iabyrthen lem katba ym lah shuh ban 
pynsah ia ki lama ha ki risbot ka lieng. Kumta 
u kapten u la law noh ia ki baroh. Ha sngew, 
haba ka Iyer ka long iur katne katne ruh ngi 
la iaid pynban tang 65borlynti. Nga nguh ia 
U Blei ba ngi la lait bha haduh hangne, ba la 
khlem ma U ngi da la lah jot la mynslem keifi.’* 

U Sahep William Lewis, I Mem bad u 
Larsingki la mih na Sohra ha ka 16 tarik Decem- 
ber 1860. Ki la mih na Sheila pat 19 tarik bad 
ki la poi ha Calcutta ha ka 8 tarik January 1861. 

Ki la iamih na Calcutta 6 tarik u February da ka 
Jhad Lama kaba kyrteng ka Blenheim, ki iaid 
narud duriaw haduh Africa ki da iaid na khap 
Madagasgar, arsut shaduh Cape of Good Hope 
ki sa kiew artet da ka Duriaw Atlantic haduh 
ba kin da poi ha England ha ka 27 tarik u bnai 
May 1861 ka por 4 baje janmiet. 

9 U LARSING HA RI WALES:— 

Kata ka Jhad kaba ki iashong ka la poi 
4 baje janmiet; hynrei ki la ioh hiar ryngkew ha 
ka Nongbah London haduh 10 baje mynmiet. 
Baroh laingut ki lcit sah ha iing u Rev. Owen 
Thomas. Ha kata ka miet bad ha ki arsngi lai 
sngi ki babud, shibun bah ki lok kiba dei na 
kajuh ka balang ki la wan jngoh bad wan khu- 
blei ia ki. Ki la mih na London ban leit sha Ri 
Wales haduh ka shitarik u bnai June 1861. Ki 
la iaid da ka Rel. U Larsing um pat ju iohi 
rel mynnomynno; bad u la sngevvphylla haduh 
bym don thylliej ban batai. U thoh kumne sha- 
phang kata ka jingiaid rel jong u: “Haba nga 
la rung hapoh ka rel, nga la sngew kum ban 
lamwir namar ka jingsawa bad ka jingkynther. 
Ka la iaid stet haduh katta katta ba ngam lap 
iohi shai satia ia ki wah bad ia ki lum kiba ngi 
iaidlait; bad ki dieng bad baroh ki briew ki i 
kumba ki shu shad Haba ngi rung shapoh 
khyndew ka long ka badum tliew tliew, bad 
ngim iohsngew ei ei shuh hynrei tang ia ka 
jingsawa jong ka rel... Nga shem ba ki briew jong 
U Blei ha kane ka ri ki long ki basbun shikatdei; 

hynrei ngam sngewsuk satia namar ngam sngew- 
thuh ia ka ktien ba ki kren.” 

Haba u la don ha Ri Wales, u La r. sing u la 
sah bad uwei u khristan uba riewblei uba kyr- 
teng u Mr. Edward Peters ha Chester kaba hajan 
ka Nongbah Wrexham. La u la shong la sah 
hangta, ha ki iai bnai kiba nyngkong um kham 
don shnong don thaw. Ki khot ia u Sahep 
William Lewis, ia J Mem bad ia u ban leit kyl- 
leng ka ri ban iathuhkhana shaphang ka jingia- 
lap ia ka Gospel ha Ri Khasi U ia leit poi sha ka 
Assembly kaba la long ha Newcastle Emlyn ha 
u bnai August kata ka snem. U Larsing u thoh 
kumne shaphang kata ka Assembly kaba ki 
khot da ka ktien Association ; ‘Nga la iohi 
220 ngut ki minister kiba shong ha ka platform .. 
Ki la don ki briew kumba 10,000 ngut kiba 
sngap ia ki jiogiathuhkhana jong u Rev. O. 
Thomas bad u Rev. L. Edwards, D.D. na Bala. 
Ka Ja don ka bor baphylla aiureha ka Ktien 
jong U Blei, ba u paidbah jong ka jingiaseng 
baroh kawei ki la iapyrta jam ha kajuh ka por, 

“Amen ! Amen ! Halleluia ! Halleluia!” Ha 

ka por 2 baje janmiet pat, u Rev. D C. Davies 
uba na ka nongbah London u la iathuhkhana, 
bad tang lah ma u u la ieng u Rev. E. Matthews. 
Haba u la ieng ka la long kum ka thylliej ding 
ka baphyrnai kaba la shat ha ka khmat jong u 
paidbah ka jingiaseng. Bunsien bunsien u la 
pynrkhie ia ki, bunsien bunsien u pyniam ia ki, 
bad ki pyrta ‘Amen’. Hadien kaba dep iathuh- 
khana, u la khot ia ngi baroh laingut ban ieng 

ha khmat. U Sahep Lewis u la kren khyndiat; 
nang f a nga la rwai ha ka ktien Khasi: ‘ Km ialapi’U 
Jisu Khrist , H alleluia', bad u paidbah ka jing- 
iaseng u la iasoh lang. Shuwa ban khot ia nga 
ban duwai, u iathnh hapdeng u paidbah sha- 
phang jong nga, ba nga long u brievv u bastad, 
bad ba um sngcwthuh ia kata ka jingstad jong 
nga, hynrei u sngewkmen haU Trai. Ka khmat 
ba wiat samrkhie ka la par sha u paidbah baroh 
jong ka jingiaseng. Nangta nga la duwai.” 

Ha ka taiew ka bakhatduh jong u bnai 
August, u la leit sha Liverpool ban iakynduh 
ia ki directors jong ka Mission. Ha ka 30 tarik 
ki pynlong ka jingiaseng Missionary ha ka 
lingmane kaba ha Bedford Street. Ha kata ka 
jingiaseng u Larsing u la phong da ka riam 
Khasi bad u la kren bad Khasi bad Phareng. 
Nalor kata u Sahep Lewis u la ialam kai sha 
ka nongbah Manchester ha kaba u Larsing u la 
sngewlyngngoh shibun haba u iohi ia ki i'ing buh 
jingkynshew kiba ki tnum jong ki ki kot shaduh 
bneng — kiba hynriew bad hynfiiew mala. La 
ialam ia u sha ki par Mawsleit ha Carnarbon- 
shire bad sha Anglesey, kaba la ktah katta 
katta ia u ban iohi kumno ba ki ot bad pyn- 
khuid ia ki mawsleit. Dei kine kijakakibaju 
pynmih shibun ki jingainguh na ka bynta ka kam 
Mission ha Ri Khasi. Dei ha kine ki jaka ba 
u Larsing u la kren bad pyndonkam ia kine ki 
ktien, “Lada nga lah ban sngewthuh ia ka ktien 
jong ki, ngan da kwah ban shongduh noh bad 
ki.” 

Hadien ba U Larsing u la sah laibnai ha 
Chester bad u Mr. Peters, la phah noh ia u 
sha ka jaka ba un sdang noh ia ka jingpule jong 
u. La pynbeit ia u ba un leit skul ha ka Holt 
Academy kaba hajan Wrexham kaba dei khmih 
u Rev. Ebenezer Powell. Kane ka skul, imat, 
kam dei ka skul niain hynrei ka skul paid bah. 
Kawei na ki kot ba u pule u Larsing ka dei 
ka Euclid, kaba syrlim ia ka Geometry jong ngi 
mynta. U Larsing u phla ba u dei ban laleh 
shitom ban sngewthuh ia ka ; hatcng hateng um 
nang shuh ban khie na jaka khreh kot haduh 
ban da pynbor da u trai ling. 

Katba u dang don ha skul la ju khot sngew- 
bha ia u ba un leit kren kylleng ki balang ha Ri 
Wales ha ki jingiaseng missionary jong ki. Kat 
sha ba u leit, ym ju don ki jingiaseng kiba 
kham bun briew ban ia kito ha kiba u Larsing 
u la kren. Man ka por ba u la kren ha kano 
kano ka jingiaseng, u rwai da ki jingrwai Khasi 
bad u paidbah u iabud lang ban iarwai ia kajuh 
ka jingrwai ha ka ktien Welsh. Ka Iyer pyng- 
ngad ka beh ha man ka jingiaseng ba ki briew 
ki rwai ryngkat ka jingsngewkmen bad ki um- 
mat. Kawei pat kaba u la leh katba u dang don 
ha skul, u la thoh artylli ki kot rit ha ka ktien 
Khasi kiba don ki jingthoh bad ki jingkylli ba 
un wan rah sha Ri Khasi ban wan hikai ia la 
ki briew. U la leit shaduh Liverpool ban ioh 
phah shon ia ki; hynrei leit jia ba haba u la poi 
hangta u la kem pang bad u la thiah pang ha- 
duh shibnai . 

10— KI SNGI K1 BAKHATDUH JONG IJ. 

Ka la long lehse naduh u bnai May 1862, 
shisnen naduh ba u la poi ha Ri Bilat ba ka 
jingkhriat bad ka jingshit jong ka ri ki hriew 
ka la ktah jur ia ka jingkoit jingkhiah jong u. 
U ju ud u ong, “Ngam sngewtynnat la kane 
ka ri ba ka suifi bneng ka shait kylla eh bora- 
bor. Ka sngem bad ka lyrkhong bun kylla ha 
ka shisngi khlem sngewthuh khlem sngewthaw. 
Nga kwah ban ioh slap shitaiew lynter bad 
rang shitaiew lynter, ban ia ka jingkylla por 
kaba kum kane Nga shu ioh pangkhlieh lynter.*’ 
Ka jingthoh kaba khatduh ha ka diary jong u 
ka la long ha ka 1 1 tarik u July, 1862. Ki don 
kine ki ktien ha kata ka jingthoh jong u: “Mynla 
ka sngi ka mynsiem jong nga ica pynkhraw eh 
ia LI Trai namar ki jinglehbha jong U baroh ia 
nga”. Shaphang ki jingshem jong u ha Ri Wales, 
ngi ioh jingtip na ki artylli ki shithi kiba u la 
thoh sha ki para nongiatrei lem bad u, u Jarkha 
bad u Luh. Kumne u thoh sha u Luh: “Ngi 
la iaid na kawei ka shnong sha kawei pat, bad 
nga la iohi kijingiaseng ha madan kiba 10,000 
haduh 15,000 ngut ki briew, bad hapoh ki 
iingmane arhajar haduh laihajar briew! Nga la 
iohsngew ia ki minister kiba stad shibun, bad 
ki tymmenbasan kiba shitrhem mynsiem shibun, 
ha ki bun ki jaka. Hynrei ngam lah ong ba nga 
ioh jingmut ka bashai shaphang ki jing- 
kren ne ki sermon jong ki; hynrei tang ban 
shu don hapdeng jong ki ka pynsngwbha eh 
ia nga, namar nga tip shai ba ki ieit ia ngi. . . 

ki babun na pdeng jong ki ki kynmaw ieit eh 
ia ngi” 

Mynta ngin phai pat sha u Larsing ha ka 
jingthiah pang jong u. Haba u dang thiah pang 
ha Liverpool, la sumar ia u da u Dr. Evan 
Thomas Evans uba haba u la eksamin bha ia 
u, u la kyrngah khlieh, bad u la iathuh ha ki 
lok u Larsing ba ka jingpang ka long ka bajyl- 
liew bad ka bajur eh — ka jingpang shadem kaba 
ki khot ha ka ktien Phareng pleurisy. Haba u 
Ia kham pyngngad khyndiat, ki la ialam noh ia 
u sha Bryn Coch kaba hajan ka shnong Mold 
ban Ieit sah ban u Rev. John Roberts uba long 
Secretary ka Mission ha kata ka por. Hadien 
ba u la sah hangne lai taiew, la ialam noh ia 
u sha ka jaka shong jong u bad u Mr. Edward 
Peters ha ka 4 tarik August 1863. Arngut ki 
doktor ki la sumar ia u: u Dr. Evans na Liver- 
pool bad u Dr. Dobie na Chester. U Sahep 
Peters bad I mem jone u ryngkat bad I khun 
kynthei samla jong ki, ki la sumar ia u Larsing 
kum ia la u khun bad u hymmen u para jong 
ki. U Dr. Evans u iathuh ba u la iohsngew ia 
u Larsing ba u la ong kum kine k ; ktien. “Ah, 
ba ngan da ioh poi sha la ka ri, Iada nga lah 
ban sah hangta tang shibnai shiteng, ngan iathuh 
ia ki briew baroh haduh katno ka jingleh sbun 
nga la ioh hangne, bad haduh katno ka Gospel 
ka la leh ia ka Ri England bad Ri Wales. Ah, 
kumno ngan ialap ha ki ia U Jisu Khrist!” Ha 
ka sngi ka bakhatduh ba un sa khlad noh na 
kane ka pyrthei u la kren ki ktien kiba kum kine: 

“La nga long jngai na la ka ri, nga kwah ban 
leit noh sha bneng sha U Jisu Khrist IJ Kynrad 
jong nga. .. Oh, nga sngewskhem, ba ngan leit 
sha bneng haba ngan lap, namar U Jisu U 
ieit ia nga nga ruh nga ieit la U Jisu. Hynrei nga 
sngewsheptieng ia ka wah ka jingiap. La nga 
da kwah eh ban leit sha bneng, hynrei nga jied 
ba ngan da ioh leit sha Ri Khasi mynta ba ngan 
iaiap ia U Jisu Khrist. Nga la leh tang khyn- 
diat eh na ka bynta jong IJ”. 

Haba u Dr. Evans bad u Dr. Dobie ki la 
iasyllok baroh arngut, ki la iathuh ia u Larsing 
ba um lah shuh ban koit. Hangta ki la iohsngew 
ia u Larsing ba u duwai: “Ah Trai, nga sngew- 
pisa ka mynsiem! To lsynei ia nga: Ma Me Me 
lah ban pyllait ia nga: Ah Blei jong nga, to 
khmih halor jong nga; nga duwai kyrpad eh 
ia Me, namar nga pisa eh ka mynsiem. Men 
ym pyllait im ia nga ba ngan leit iathuh ia ki 
para ri jong nga, katno Me long Uba dap da 
ka jingisynei ?* ' Hadien ka baduwai, u la rwai 
ia ka jingrwai da ka ktien Phareng: U la iai 
rwai arsieu laisien. — 


Lam ia nga. Ah Trai Jehoba! 

Palgr»m lyngba ka pyrthei; 
Nga nga tlot, ma Me to aibor, 
Btin ia nga da kti isnei. 
Katba nga im, 

Theh, Ah theh la jingaiei. 

Hadien ba u la rwai, u spel ia ka Salm 
2 3 baroh kawei. U dang kwah dang thrang ba 
un dang sah bad ba ua dang 10 I 1 wanphai sha ia 
ka ri; hymei k: katia ruh u shait ong, ‘Katba 
mon U Blei”. 

Kbyndiat per shuwa ba un khlad noli, u la 
khot ia I Miss Peters, u ong ia ka: ‘ Phin 
sngewbha ban pule na ka bynia jong nga?’’ 
I ong, “Naei phi kwah ia nga ban pule ?’’ 
U jubap, “Pule na u lounms lynnong 17”. Haba 
] la pule, i la poi ha ka dkhot 24 kaba ong, 
“Ko Kpa, ia kita kiba Me ia ai ha Nga, Nga 
kwah ba ha kaba Nga don nia Nga ba kita ruh 
kin iadon ryngkat had Nga, ba kin ioh khmih 
ia kata ka burom jong Nga kaba Me la ai ha 
Nga." Tang shu poi ha kine ki ktien, u la khih 
kumlri kyndit thred, bad u la jaw ki ummat. 
“Balei phi iam; Larsing?’ La kylli F Miss Peters. 
U la jubip, “Oh! ban pvrkhat, ban pyrkhat, — 
ba u riewpyrthei u baduk u babieit — uba kum 
ma nga — un ioh khmih — ia U Syiem — U 
Bakhraw — ha ka burom jong U!’’ Hadien khyn- 
diat ki khvllipmat, u la kren pat: “Sngewbha 
ban rwai na ka bynta jong nga'*? "Kaei ka 
jingrwai phi kwah ban ngan rwai, Larsing?” 
la kylli I Miss Peters. U la jubap, “Rwai, 
Don ri basuk janaiT’ I Miss Peters 1 la rwai 
shi-laifi ar-Iaifi, I la jnang noh da ka baiam. 
U Mr. Peters u kpa jong ka. u la kem — u la 
rwai — u ruh u la jnang noh da ka jingiam. Hamar 
kumta u Larsing u la rwai ha ka sur kaba 
hiaw hiaw . 

Don ri basuk janai jyngai jyngai, 

Hangta riewkhuid tyngshaih 

U la rwai tang shi-lain ar-laifi, u la dem 
ka khlieh, u la iaksaid ban kren: “Ka jingsuk: 
kajingsuk: Iaroh Iaroh ia U Trai: laroh ia C 
junom !’’ u la khyllie ki khmat u iohi ba ki lok 
sawdongjong u ki iaiam, u la kren ia ki. “Wat 
iaiam; namar ngin sa iashem lang suwdong ka 
khet! v Ka jingpynhiar mynsiem jong u ka la 
nang rit-ka la nang rit. khk m khih khlem ksaid 
u lajah nohjar! 

U Larsing u la khlad noh ha ka por lajan 
shiteng synfiia haka24tariku August 1863, la 
tep ia ka met jong u hadien sawmiet, ha ka 
28 tarik, ha u Lum Jingtep ha Caergwrle kaba ha 
Chester, ha ka jingleit ontep u paidbah ba bun 
kiba la wan poi naduh Liverpool bad kiwei kiwei 
ki shnong jong ka Ri Wales. 

Kiba la pyndep ia ka niam jingontep ki la 
long: U nongpule na ka Ktien U Blei u dei u 
Mr. William Hughes, U M. P. na Wrexham, 
uba la iathoh shongkurim hadien bad I Miss 
Peters; u nongiathuhkhana u dei u Rev. J. 
Phillips na Hereford; bad uba la pynwai kut ha 
Lum Jingtep da ka jingduwai dei u Rev. Henry 
Rees. 

Ki lok na kylleng ki balang ka Ri Wales 
bad Ri England ki la pynlong ka jingiasynfiiang 
ban tei mot ha jingtep jong u. La buh ka 

jingthoh ha uta u mot jingkynmaw ha ki artylli 
ki ktien — Welsh bad English. Ki dang don haduh 
mynta. Kane ka long ka jingthoh haba la 
pynwan sha ka ktien Khasi: 

“HANGNE KA THIAH HA KA J1NGKYRMEN, 
KA MET JONG U LARSING, UWE1 NA KI SOH 
NYNGKONG JONG KA WELSH MISSIONARY 
SOCIETY HA RI KHASI BENGAL, HA KARA U 
LA SHAKRI BUN SNEM KUM U EBANJEL1ST 
HA KA SNEM 1861 U LA WAN JNGOH IA KANE 
KA RI, BAD U LA PYNIE1T IA LADE HA KI HAJAR 
HA RI ENGLAND BAD RI WALES. HABA SA BA 
UN LEIT PHAI NOH SHA LA KA RI, U NONG 
PYNIM JONG U U LA KHOT NOH IA U SHA LADE 
BAD U LA RUNG SHA KA JINGKMEN U TRAI 
JONG U. HA CAERGWRLE. AUGUST 24 TARIK 
1863” 


11. KA JINGKYNTHOH 


U Larsing Khongwir u la im ha kane ka 
pyrthei tang arphewsan snem ; hynrei ka jingim 
jong u ka dang kren briew ia ngi ki LONG 
MYNTA. Ka long ka babiang ba ngin ai ia u 
ka nam da ka kyrteng: U SH1PAI U BABHA 
JONG U J1SU KHRIST. La u dang long u 
samla, bad u la leit noh na kane ka pyrthei, 
ka jingialap jong u hapdeng jong ngi ka dang 
sawa jam, kam pat wai. U la thaw kawei ka 
jingrwai, u la rwai ia ka haduh ba ka jingsawa 
jong ka ka la kiew shaduh bneng: ngi rub ngi 
shait iarwat ia ka. Hato haba ngi rwai, ngi ia iu 
pyrkhat shaphang ki ktien kiba don ha ka? — 

Kin iulap i'U Jisu Khrist. 

Haleluia! 

Ha dykhar ha Khasi ruh, 

Haleluia! 

Gospel ka la wan ha ngi, 

Haleluia! 

Ruh kan leit haduh Sepngi, 
Halcluia! 

Shim tang ia ki ktien jong kane ka dkhot 
ka banyngkong. Ka ktien ‘ Haleluia ' ka mut, 
lor oh ia U Blei , lane, laroh ia U 1 rai. La ialap 
ia ka Gospel U Jisu Khrist ha Ri Khasi bad 
ha Ri Dykhar ruh; hynrei ynda la leh kumta 
yn sa ialap haduh Ri Sepngi ruh. U Larsing 
u la ialap ia ka Gospel hapoh Ri Khasi bad 
Ri Jaintia; u la leit ialap ruh shduh Jaintiapur 
kaba long ka Ri Dykhar; nangta, da lade hi 
u la leit ban ialap ia kane ka khubor shaduh 
Ki Sepngi ha Ri Wales. Ka jingialap jong u 
sha Ri Sepngi kam pat kut. U dang shu sdang. 
U la thiah haduh mynta ha Lum Jingtep ha 
Caergwrle kaba ha Ri Wales. U la pynpoi ia ka 
Gospel sha Ri Wales. Mano ban buddien ia ka? 

Haba u Larsing u la iehnoh shadien ia la 
ka met bakynja khyndew jong u, ki lok khristan 
na Ri Wales bad na Ri England ki la tei mot 
halor ka met ka basah jong u, ki da buhjing- 
kynmaw ia ka jingtrei jong u kaba tang ha ki 
arsnem, da u maw jingtep ha uba ki la thoh ki 
ktien sah jingkynmaw ha ki artylli kijait ktien,- 
WeJsh bad English. Dang duna sa kawei. ka 

ktien! Ha ka dicngphna ha kaba la sahnar ia 
ka met U Jisu la thoh shaphang jong u, “Une U 
long U Syiem jong ki Jiw”: la thoh ia kine ki ktien 
ha ki lai iail ki kti-n* GRIK, ROMAN bad 
HBBRU. Ha u muwjingtep u Larsing dang dep 
thoh tang ha ki arjaii ki ktien. Mano bad hano 
la aiti ban leit pyndap sa ia ka ktien ka balai? 





Ki Kot ba la pynmih da 
u Rev. T. RODBORNE 


1. U KHASI 

Uei u Khasi ? Nangno ? Shano ? Rs. 12.00 

2. KI KHANATANG NA Rl WAR .. .. Rs. 12.00 

3. U MYNSIEM BaKHUID HA LA JINGTREI 
15 tylli ki Sermon shaphang U 

Mynsiem Bakhuid Rs. 8.00 

4. KI SERMON SYNOD & ASSEMBLY 

21 tylli ki Sermon Rs. 10.00 

6. U NONGBAH KHALA 

15 tylli ki Sermon shaphang U Jisu Khrist kum 
U Nongbah Khala Rs. 7.00 

6. KA WAITLAM BANEP ARLIANG SYRTI 

12 tylli ki Sermon shaphang Ka Ktien U Blei Rs. 6.00 

7. U LARSINGH KHONGWIR Rs. 3.00 

8. SHAPHANG KA JINGBAPTIS Rs. 1.50 

♦ Yn sa pynmih shen : 

(a) U ALPHA BAD U OMEGA 

(b) KA BALANG KABA HALOR MAWSIANG BAD 
KIWEI 



